Weniamin Pawlowitsch Jechowski

De Weniamin Pawlowitsch Jechowski (Вениамин Павлович Жеховский), gebuer am Joer 1881 zu Warschau, deemools Russland, a gestuerwen den 20. Mäerz 1975, war e russesch-polnesch-franséischen Astronom.

Seng wëssenschaftlech Aarbechten huet hien no 1934 ugefaangen als Benjamin de Jekhowsky. De Minor Planet Center huet seng Entdeckungen geéiert ënner dem Numm "B. Jekhovsky" (mat engem v). An der moderner englescher Iwwersetzung géif een hie mat Zhekhovskii oder Zhekhovsky schreiwen.

No senger Léier op der Universitéit vu Moskau, huet hie vun 1912 un am Paräisser Observatoire geschafft. Spéider goung hien an Algerie wou hien am Observatoire vun Alger beschäftegt war. Deemools war Algerien nach eng Kolonie vu Frankräich. Do gouf hien en unerkannte Spezialist fir Himmelsmechanik.

De Jechowski entdeckt 12 Asteroiden. Den Asteroid 1606 Jekhovsky krut him zu Éiere säin Numm.

+ 12 Asteroiden entdeckt Painleva (Asteroid)  29. Abrëll 1921 Benjamina (Asteroid)  27. Mäerz 1922 Philippa (Asteroid)  6. Abrëll 1922 Appella (Asteroid)  10. November 1922 Tombecka (Asteroid)  17. Januar 1924 Jacqueline (Asteroid)  4. Februar 1924 Davidweilla (Asteroid)  29. Oktober 1924 Klumpkea (Asteroid)  20. Januar 1925 Freda (Asteroid)  15. Juni 1925 Lilith (Asteroid)  11. Februar 1927 Devota (Asteroid)  21. Oktober 1925 Doumergua (Asteroid)  15. November 1925

 Kuckt och 

Kategorie:Russesch Astronomen
Kategorie:Franséisch Astronomen
Kategorie:Polnesch Astronomen
Kategorie:Gebuer 1881
Kategorie:Gestuerwen 1975